Құрметті металлург

«Құрметті металлург» - құрметті атақ, металлургия өнеркәсібі озаттарын ынталандырудың бір формасы. КСРО Министрлер Кеңесінің 10.12.1947 жылғы қаулысымен тағайындалған. 

Құрметті атақ домна, болат балқыту, прокат цехтарындағы ыстық жердегі агрегаттарда кемінде 10 жыл мінсіз жұмыс істеген және жоғары өндірістік көрсеткішке қолы жеткен, өнім өндіру мен өндірістік жоспарды артығымен орындаған, озық еңбек үлгісін көрсеткен, өндіріс технологиясын жақсартуға және жоғары техникалық және экономик, көрсеткіштерге қолы жеткен жұмысшыларға, бригадир мен мастерлерге беріледі және белгіленген үлгі бойынша кеудеге тағатын «Құрметті металлург» белгісі тапсырылады. Қ. м. атағын беру тәртібі бойынша белгі кеуденің оң жағына тағылады. 

Алғашқылардың бірі болып бұл құрметті атақты Қарағанды металлургия комбинатында Ф. И. Вагденко, А. Жүнісов (1956), Е. Байғазиев, М. Мүслімов (1959) т. б. алды.Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

Дереккөздер

Санат:Атақтар
Санат:Қазақстан марапаттары